《谒方正学祠遂至寿池山房 其一》
清代·潘德舆

建康郭外万山合，木末一亭依太清。老子间游多古意，大忠余愤作江声。

春秋事不部家国，师友伦原共死生。草草六朝同传舍，词章几辈是时英。

作者简介：潘德舆（1785～1839）清代诗文家、文学评论家。字彦辅，号四农，别号艮庭居士、三录居士、念重学人、念石人，江苏山阳（今淮安）人。性至孝，屡困州举。道光八年，年四十余，始举乡榜第一。大挑以知县分安徽，未到官卒。诗文精深，为嘉、道间一作手。有《养一斋集》。弟子以鲁一同最著名。